民宿尚算乾淨，但有好多螞蟻，一開始入住係床上殺左幾隻 地下有一堆堆 唔介意嘅話其實還好 民宿每日都有清潔服務 幫我地摺被 清垃圾袋 唔錯
廁所好靚 環境唔錯 但花灑係固定左係牆 我地唔係好慣 有啲唔方便 廁紙紙質差 介意嘅話可以自帶 民宿每日都會比卷新紙巾 雖然我地無用 但感覺服務唔錯
地理位置方面 離bts大概十分鐘腳程 有啲遠 仲要行樓梯 附近有啲飲酒嘅地方 但無咩食野同按摩嘅店 我地後來只搭的士 就覺得離Siam 等站都算近同方便
員工態度好好 朝早嘅員工溝通到 都好樂意幫我地叫的士去機場同解答問題 而夜晚嘅保安雖然唔識英文 溝通唔到 但態度都好好 會主動幫我地開門
民宿無洗衣機 雖然有洗衣服務 但價錢算貴 一條底褲二十銖 所以我地自己洗 但可能因為呢間民宿無咩窗 所以啲衫好難乾 建議帶多啲衫替換 洗衫太辛苦
總括黎講 我地都覺得呢個民宿屬於還可以嘅程度 價錢有點小貴 但我地都推薦嘅 可以一試。